**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.01.2018, ora 08.00 – 21.01.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.01.2018, ora 07.00**

**RÂURI**

**Debitele au fost, în general, staționare**, exceptând râurile din bazinele hidrografice: Bega, Timiș, Bârzava, Moravița, Caraș, Nera, Cerna şi cursul superior şi mijlociu al Barcăului unde au fost în scădere şi râurile din bazinele: Jiu, Olt inferior, Vedea, Argeş superior şi mijlociu şi Ialomiţa unde au fost în creştere datorită precipitaţiilor căzute in interval, cedării apei din stratul de zăpadă, diminuării formaţiunilor de gheaţă şi propagării şi numai prin propagare pe cursul inferior al Barcăului.

Formaţiunile de gheaţă (gheaţă la maluri, năboi, pod de gheaţă) s-au menţinut fără modificări importante, exceptând râurile din sudul țării, unde au fost în ușoară restrângere și diminuare.

Debitele se situează, în general, la valori cuprinse între 30-90% din normalele lunare, exceptând râurile din bazinele hidrografice: Vişeu, Iza, Someşul Mare, Crișul Negru, Crișul Alb, Târnava Mică, Bega, Timiș, Bârzava, Caraș, Nera, Ialomița și cele din Dobrogea, unde au valori în jurul și peste mediile multianuale lunare.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în general staționare**, exceptând râurile din bazinele hidrografice: Barcău, Crişuri, Bega, Timiș, Bârzava, Moravița, Caraș, Nera, Cerna şi râurile din bazinele: Jiu, Olt inferior, Vedea, Argeş, Ialomiţa şi cele din Dobrogea unde vor fi în creştere datorită precipitaţiilor prognozate, cedării apei din stratul de zăpadă, diminuării formaţiunilor de gheaţă şi propagării.

Formaţiunile de gheaţă (gheaţă la maluri, năboi, pod de gheaţă) se vor menţine fără modificări importante, exceptând râurile din sudul țării, unde vor fi în ușoară restrângere și diminuare.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 20.01.2018 – 21.01.2018 a fost staţionar, având valoarea de 7300 m3/s**, peste media multianuală a lunii ianuarie (4950 m3/s).

În aval de Porţile de Fier debitele au fost în scădere la Gruia și pe sectorul Tr. Măgurele – Vadu Oii, staționare pe sectorul Calafat – Corabia și în creștere pe sectorul Isaccea – Tulcea.

**Debitul la intrarea în ţară (secţiunea Baziaş) va fi în scădere (7200 m3/s).**

În aval de Porţile de Fier debitele vor fi în scădere pe sectoarele Gruia – Calafat şi Giurgiu – Tulcea şi staţionare pe sectorul Bechet – Zimnicea.

**2.** **Situaţia meteorologică în intervalul 20.01.2018, ora 08.00 – 21.01.2018, ora 06.00**

**ÎN ŢARĂ**

În cea mai mare parte a ţării, vremea s-a răcit faţă de intervalul precedent, dar valorile termice s-au menţinut peste mediile multianuale. Cerul a fost mai mult noros în jumătatea de sud-est a ţării şi s-au semnalat precipitaţii, predominant sub formă de ninsoare în Moldova, local în Transilvania şi izolat în Maramureş, doar ploi local în Oltenia şi izolat în sudul Banatului, iar în Muntenia şi Dobrogea, la inceput au fost ploi, apoi începând cu orele după-amiezii s-au transformat în lapoviţă şi ninsoare. La munte a nins. Cantităţile de apă, au depăşit pe arii restrânse 10 l/mp în Muntenia. Vântul a suflat slab şi moderat, trecător cu unele intensificări pe crestele înalte. Pe arii restrânse s-a semnalat ceaţă, în prima parte a zilei, în nord-vest, iar noaptea şi în celelalte regiuni. Stratul de zăpadă măsura, aseară la ora 20, până la 170 cm la munte, în Masivul Făgăraş (Bâlea Lac), local în Moldova (până la 37 cm), Transilvania (până la 24 cm), Maramureş (până la 13 cm), nordul Olteniei (până la 10 cm), nordul Dobrogei (până la 8 cm) şi Muntenia (până la 5 cm). Temperaturile maxime au fost cuprinse între -1 grad la Suceava şi 9 grade la Sf. Gheorghe Deltă, iar la ora 06.00 valorile termice erau cuprinse între -12 grade la Joseni şi Miercurea Ciuc şi 3 grade la Moldova Nouă.

***Observaţie:*** *de ieri dimineaţă de la ora 06 au fost în vigoare 8 atenţionări cod galben pentru fenomene meteorologice periculoase imediate, precum urmează: 4 emise de SRPV Timişoara şi câte 2 emise de SRPV Bacău şi SRPV Cluj-Napoca.*

**LA BUCUREŞTI**

Vremea a fost, în general, închisă şi s-a răcit faţă de ziua precedentă. Temporar în cursul zilei şi în prima parte a nopţii au căzut precipitaţii, la început sub formă de ploaie, iar din orele după-amiezii a nins şi s-a depus strat nou de zăpadă (3...5 cm). Cantităţile de apă au fost de până la 14 l/mp la staţia meteorologică Filaret. Vântul a suflat slab şi moderat. Temperatura maximă a fost de 3 grade la Afumaţi, 4 grade la Băneasa şi 5 grade la Filaret, iar la ora 06 se înregistrau 0 grade la Băneasa şi 1 grad la Afumaţi şi Filaret.

**3. Prognoza meteorologică în intervalul 21.01.2018, ora 08.00 – 22.01.2018, ora 08.00**

**ÎN ŢARĂ**

Cerul va fi mai mult noros şi vor fi precipitaţii, mixte ziua mai ales în vestul şi sud-vestul ţării, iar spre seară şi noaptea predominant ninsori în majoritatea regiunilor şi mixte în Dobrogea şi estul Munteniei. Vântul se va intensifica în prima parte a zilei în sud-vestul şi local în sudul teritoriului, precum şi la munte, iar noaptea mai ales în sud-est, unde vor fi rafale de 55...65 km/h, local viscolind zăpada. Temperaturile maxime se vor încadra între -2 şi 6 grade, cu cele mai ridicate valori în Dealurile de Vest, iar cele minime vor fi cuprinse între -6 si 3 grade.

**LA BUCUREŞTI**

Cerul va fi mai mult noros, iar în cursul serii şi al nopţii vor fi precipitaţii predominant sub formă de ninsoare şi vântul se va intensifica treptat. Temperatura maximă se va situa în jurul valorii de 2 grade, iar cea minimă va fi de -1...1 grad.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

**A.B.A. Dobrogea-Litoral** informează că la data de 20.01.2018 a fost semnalată prezenţa unui delfin eşuat (marsuin de 110 cm), pe plaja din Mangalia, judeţul Constanţa. Au fost informaţi, conform protocolului de colaborare, ONG Mare Nostrum şi I.N.C.D.M. „Grigore Antipa”.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că, pentru factorii de mediu urmăriţi, nu s-au înregistrat depăşiri ale limitelor de avertizare/alarmare în intervalul 19.01.2018-20.01.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**